Animated Portable Network Graphics

APNG (Animated Portable Network Graphics) je bezstratový grafický formát rozširujúci formát  PNG obrázkov o možnosť animácie s rovnakou podporou alfa-kanálov v 24 bitovej alebo 48 bitovej farebnej hĺbke. Formát umožňuje animovať obrázky podobne ako formát GIF pri zachovaní spätnej kompatibility so statickými PNG obrázkami, avšak na rozdiel od GIF (ktorý je iba 8-bitový, tzn. 256 farieb) nie je limitovaný základnou farbou pre transparentnosť pozadia a pracuje na podobnom princípe ako animované SWF videá (Shockwave Flash) s RGBA farebným modelom. Väčšina zariadení, ktoré sú schopné zobraziť PNG obrázok, sú schopné zobraziť aj APNG súbor, avšak zobrazia len prvý obrázok animácie.

Tento formát bol v roku 2004 navrhnutý vývojármi Mozilly Stuartom Parmenterom a Vladimírom Vukičevičom. Jeho štandardizácia pre web však bola zamietnutá.   Andrew Smith, ktorý ho do Mozilly implementoval, pridal jeho podporu aj do knižnice libpng, čím zabezpečil ľahké používanie aj pre iné aplikácie tretích strán.

14. septembra 2007 bola pridaná vôbec prvá podpora pre APNG mimo projektu Mozilly do "post-alpha" verzie web prehliadača  Opera 9.5.  

 Alternatívy a história implementácie 
Alternatívou k APNG a zároveň jeho priamym rivalom bol MNG formát (Multiple-image Network Graphics), napriek faktu, že MNG bol starší formát (rok 2001) a vytvoril ho ten istý tím vývojárov ako PNG formát. Oproti MNG má APNG výhodu menšej veľkosti knižnice a spätnej kompatibility so staršími PNG implementáciami a má vyššiu farebnú hĺbku ako MNG, ktoré je limitované 16 bitovými farbami. Formát MNG bol síce komplexnejší formát pre bitmapové animácie, ktorý využívali mnohé špecializované graficko-animačné editory ako napríklad Animation Shop (od Jasc) alebo GIMP a ďalšie, ale nikdy sa nestal štandardom pre webové prehliadače.

Predchodcom MNG a APNG bol, ďaleko zložitejší formát (aj pre potreby webu), SWF formát (Shockwave Flash file), ktorý vyvinula spoločnosť Macromedia (rok 1996). Oproti APNG či MNG obsahoval aj interaktívne prvky a skriptovanie či aj vektorovú grafiku. APNG je čisto pasívna animácia, kde každá snímka má svoj samostatný alfa-kanál a nedochádza k žiadnej optimalizácii projekcie. Každá snímka je rovnaká ako jeden samostatný PNG obrázok.

Formát MNG sa tiež neujal pre potreby webu ako ani APNG, napriek faktu, že APNG je aktívne podporovaný v mnohých web prehliadačoch, vrátane mobilných zariadení. To sa naproti tomu formátu MNG nikdy nepodarilo. Statické animácie s podporou alfa-kanálov kompletne nahradil nový štandard HTML5 s použitím formátu WebM v roku 2010 a vektorovým formátom SVG, ktorá jeho implementácia bola dokončená v roku 2014.

 Podpora web prehliadačov    
 Mozilla Firefox  Gecko jadro  od verzie 3  Safari  WebKit jadro  od verzie 8.0 Google Chrome a Chromium  Blink jadro  od verzie 59 Microsoft Edge  Blink jadro  od verzie 79 Opera 12 a skoršie  Presto jadro  od verzie 9.5 Opera 15 a neskoršie  Blink jadro  od verzie 46.0

 Podpora mobilných prehliadačov  
 Android Browser, Chrome pre Android  od verzie 97 Safari pre iOS  od verzie 8.1 Firefox pre Android  od verzie 95 Samsung Internet pre Android  od verzie 7.2 Opera Mobile  od verzie 10

 Referencie 

 Iné projekty 

 Externé odkazy 
 Návrh špecifikácie APNG

Kategória:Grafické súborové formáty